
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 87 


11 Φεβρουάριου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΒΡΑΣΙΔΑ 
ΣΓΟΥΡΔΑ ΚΑΙ ΙΑΚΩΒΟΥ ΣΚΑΣΣΗ» και κύρωση του 
οργανισμού αυτού. 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Επιτροπής Νομοθετικής Πρωτοβουλίας. ... 
Τροποποίηση της συστατικής πράξης του δημοτικού 
νομικού προσώπου με την επωνυμία «Σχολική Επι¬ 
τροπή Γυμνασίου - Λυκείου» σε «Σχολική Επιτροπή 
1ου Γυμνασίου» του δήμου Πυλαίας του Ν. Θεσσα¬ 
λονίκης. 

Σύσταση δημοτικού νομικού προσώπου με την επωνυ¬ 
μία «Σχολική Επιτροπή 1ου Λυκείου» στο δήμο Πυ¬ 
λαίας του Νομού Θεσσαλονίκης. 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΤΑΧΟΙ. 

Χορήγηση άδειας κυκλοφορίας φαρμακευτικού ιδιο¬ 
σκευάσματος νΕΧΟί. 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΟΕΡΟΡΒΙΜ. 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΒΡΑΣΙΔΑ 
ΣΓΟΥΡΔΑ ΚΑΙ ΙΑΚΩΒΟΥ ΣΚΑΣΣΗ» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 24228/13.7.1988 δημόσια διαθήκη της 
Υακίνθης χήρας Βρασίδα Σγούρδα, το γένος Ιακώβου 
Σκάσση. που συντάχθηκε ενώπιον του Συμβολαιογράφου 
Αθηνών Νικόλαου Χαράλαμπου Στασινόπουλου και δημο- 
σιεύθηκε με το αριθ. 4546/8.12.1995 πρακτικό του Μο¬ 
νομελούς Πρωτοδικείου Αθηνών, όπως τροποποιήθηκε 
με την αριθ. 9783/18.2.1995 δημόσια διαθήκη που συ¬ 
ντάχθηκε ενώπιον της Συμβολαιογράφου Αθηνών Ιφιγέ¬ 


νειας Χριστιά Μπάη και δημοσιεύθηκε με το αριθ. 4545/ 
8.12.1995 πρακτικό του Μονομελούς Πρωτοδικείου Αθη¬ 
νών, με τις οποίες συστήθηκε κοινωφελές ίδρυμα με την 
επωνυμία «ΚΟΙΝΩΦΕΛΕΣ ΙΔΡΥΜΑ ΒΡΑΣΙΔΑ ΣΓΟΥΡΔΑ 
ΚΑΙ ΙΑΚΩΒΟΥ ΣΚΑΣΣΗ». 

2. Τις διατάξεις των άρθρων: α) 95 και 98 του Α,Ν. 

■) 2039/1939, β) 101 και 119 του Εισαγωγικού Νόμου του 

Αστικού Κώδικα και γ) 108 και 110 του Αστικού Κώδικα. 

3. Τις από 17/21.5.1996 και 18/28.5.1996 γνωμοδο- 

2 τήσεις του Συμβουλίου Εθνικών Κληροδοτημάτων. 

4. Την αριθ. πρωτ. 1107147/1239/006Α/4.10.1996 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ Β7 

3 922/7.10.1996). 

5. Την αριθ. ΔΥ3α/ΟΙΚ.878 απόφαση του Πρωθυπουρ¬ 
γού και του Υπουργού Υγείας και Πρόνοιας με την οποία 

4 ανατίθενται αρμοδιότητες στους Υφυπουργούς Υγείας 
και Πρόνοιας (ΦΕΚ Β7924/8.10.96). 

Με πρόταση των Υφυπουργών Οικονομικών και Υγείας 

ρ και Πρόνοιας, αποφασίζουμε: 

Άρθρο Μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΟΙΝΩΦΕΛΕΣ ΙΔΡΥΜΑ ΒΡΑΣΙΔΑ 
ΣΓΟΥΡΔΑ ΚΑΙ ΙΑΚΩΒΟΥ ΣΚΑΣΣΗ», η οποία έγινε από την 
Υακίνθη χήρα Βρασίδα Σγούρδα με την αριθ. 24228/ 
13.7.1988 δημόσια διαθήκη της, που συντάχθηκε ενώ¬ 
πιον τουσυμβ/φου Αθηνών Νικόλαου Χαράλαμπου Στασι- 
νόπουλου και δημοσιεύθηκε με το αριθ. 4546/8.12.1995 
πρακτικό του Μονομελούς Πρωτοδικείου Αθηνών, όπως 
τροποποιήθηκε με την αριθ. 9783/18.2.1995 δημόσια 
διαθήκη, που συντάχθηκε ενώπιον της συμβολαιογράφου 
Αθηνών Ιφιγένειας Χριστιά - Μπάη και δημοσιεύθηκε με 
το αριθ. 4545/8.12.1995 πρακτικό του Μονομελούς 
Πρωτοδικείου Αθηνών. 

Το ίδρυμα αυτό αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας και Πρόνοιας και διέπεται 
απότις διατάξεις των παραπάνω συστατικών πράξεων, του 
παρακάτω οργανισμού, του Α,Ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση του 
νόμου τούτου. 

2. Κυρώνουμε τον οργανισμό διοίκησης και διαχείρισης 

του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΚΟΙΝΩΦΕΛΕΣ ΙΔΡΥΜΑ ΒΡΑΣΙΔΑ 
ΣΓΟΥΡΔΑ ΚΑΙ ΙΑΚΩΒΟΥ ΣΚΑΣΣΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΚΟΙΝΩΦΕ¬ 
ΛΕΣ ΙΔΡΥΜΑ ΒΡΑΣΙΔΑ ΣΓΟΥΡΔΑ ΚΑΙ ΙΑΚΩΒΟΥ 
ΣΚΑΣΣΗ», που συστήθηκε από την Υακίνθη χήρα Βρασίδα 
Σγούρδα, το γένος Ιακώβου Σκάσση, με την αριθ. 24228/ 
13.7.1988 δημόσια διαθήκη της, η οποία συντάχθηκε 
ενώπιον του Συμβολαιογράφου Αθηνών Νικόλαου Χαρά¬ 
λαμπου Στασινόπουλου και δημοσιεύθηκε με το αριθ. 
4546/8.12.1995 πρακτικό του Μονομελούς Πρωτοδι¬ 
κείου Αθηνών, όπως τροποποιήθηκε με την αριθ. 9783/ 
18.2.1995 δημόσια διαθήκη της ίδιας, που συντάχθηκε 
ενώπιον της Συμβολαιογράφου Αθηνών Ιφιγένειας Χριστιά 
- Μπάη και δημοσιεύθηκε με το αριθ. 4545/8.12.1995 
πρακτικό του Μονομελούς Πρωτοδικείου Αθηνών, αποτε¬ 
λεί νομικό πρόσωπο ιδιωτικού δικαίου και διέπεται από τις 
διατάξεις των παραπάνω συστατικών του πράξεων, του 
παρόντος οργανισμού, το Α.Ν. 2039/1939, όπως κάθε 
φορά ισχύει ο Νόμος αυτός και των διαταγμάτων που εκ- 
δόθηκανή θαεκδοθούν σε εκτέλεση του νόμου τούτου. 

2. Η έδρα του ιδρύματος είναι η Αθήνα, επί της οδού Ρη- 
γίλλης αριθ. 6. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον την έδρα και το έτος έγκρισης 
της σύστασής της. 

Άρθρο 2 
Σκοποί 

1. Σκοποί του ιδρύματος είναι η οικονομική ενίσχυση: 
α) Σπαστικών παιδιών, 

β) Ατόμων που πάσχουν από ανίατες νόσους, 
γ) Ατόμων της τρίτης ηλικίας στερουμένων οικονομικών 
μέοων για την αντιμετώπιση της ιατρικής τους περίθαλ¬ 
ψης και βελτίωση γενικά της ζωής τους, 
δ) Η εκπλήρωση παντός φιλανθρωπικού σκοπού, ο 
οποίος κατά την κρίση του Διοικητικού Συμβουλίου θα είχε 
προτεραιότητα. 

2. Η οικονομική ενίσχυση μπορεί να πραγματοποιηθεί 
είτε με τη μορφή της εφάπαξ ή μηνιαίας επιχορήγησής 
τους, είτε με την ανάληψη της καταβολής των μηνιαίων 
δαπανών τους για την εισαγωγή τους σε ιδρύματα (γηρο¬ 
κομεία, εκπαιδευτήρια ειδικά για σπαστικό παιδιά κ.λ.π.), 
είτε με οποιοδήποτε άλλο τρόπο κρίνει σκόπιμο το Διοικη¬ 
τικό Συμβούλιο του ιδρύματος. 

3. Για την εκπλήρωση των σκοπών του το Διοικητικό 
Συμβούλιο θα διαθέτει κάθε χρόνο όλα τα έσοδα του ιδρύ¬ 
ματος. Εξ αυτών το ήμισυ θα διατίθεται για την ανακού¬ 
φιση των οπαστικών παιδιών. 

Άρθρο 3 

Περιουσία - Πόροι 

1. Περιουσία του ιδρύματος αποτελούν οι: 

Α. Οριζόντιες ιδιοκτησίες 


Επι ενός οικοπέδου τ.μ. 1001 19, που βρίσκεται στη 
διασταύρωση των οδών Λεωφόρου Συγγρού 98 έως 100, 
της οδού Αναστασίου Ζίνη, 39Α, 39Β και 39Γ και της οδού 
Φαλήρου 83 στο οποίο ανηγέρθη πολυώροφη οικοδομή 
και συνεστήθη οριζόντιος ιδιοκτησία με το αριθ. 41 202/ 
4.10.1965 συμβόλαιο του Συμβολαιογράφου Αθηνών 
Αθανασίου θανόπουλου, η οποία μεταγράφηκε νόμιμα. 
Εκ της οικοδομής αυτής μεταβιβάστηκαν στο ίδρυμα κατά 
πλήρες δικαίωμα κυριότητας οι κάτωθι οριζόντιες ιδιοκτη¬ 
σίες: 

α.- Η οριζόντια ιδιοκτησία που συγκροτείται από τμήμα 
του πρώτου υπογείου υπό στοιχεία Β1 εκτάσεως τ.μ. εκα¬ 
τόν εξήντα δύο και 0,80 (162,80) και ισογείου καταστήμα¬ 
τος εκ τ.μ. διακοσίων ενός και 0,47 (201,47) με το αντί¬ 
στοιχο τμήμα του μεσορόφου όπως ειδικότερα περιγρά- 
φονται στην πιο πάνω πράξη σύστασης οριζόντιας ιδιοκτη¬ 
σίας. Η οριζόντια αυτή ιδιοκτησία μετέχει οτο οικόπεδο 
επί του οποίου έχει ανεγερθεί η οικοδομή κατά ποσοστό 
εξ αδιαιρέτου εννέα και 0,47 επί τοις εκατό (9,47%). 

β.- Ολόκληρος ο έκτος (ΣΤ') όροφος μετά το ισόγειο 
αποτελούμενος από δεκαεννέα (19) αυτοτελείς και συνε¬ 
χόμενες οριζόντιες ιδιοκτησίες με ωφέλιμη επιφάνεια 
εξακόσια εννέα και 0,20 (609,20) τ.μ. πλέον εκατόν τριά¬ 
ντα ενός (131) τ.μ. διαδρόμων του ορόφου τούτου. Οι πα¬ 
ραπάνω ιδιοκτησίες συμμετέχουν στο οικόπεδο επί του 
οποίου έχει ανεγερθεί η οικοδομή κατά ποοοστό εξ αδιαι¬ 
ρέτου οκτώ και 0,30 επί τοις εκατόν (8,30%). 

γ.- Τμήμα του Δ' μετά το ισόγειο ορόφου, το οποίο απο¬ 
τελεί αυτοτελή οριζόντια ιδιοκτησία και είναι συνολικής 
επιφάνειας 152,56 τ.μ. που ισχύει στο οικόπεδο κατά πο¬ 
σοστό εξ αδιαιρέτου 2,10%. 

δ.- Το ήμισυ (50%) εξ αδιαιρέτου οριζοντίου ιδιοκτησίας 
η οποία καταλαμβάνει τμήμα του πρώτου (Α’) μετά το ισό¬ 
γειο ορόφου συνολικής επιφάνειας 462,94 τ.μ., με Β' 
υπόγειο (γκαράζ) το οποίο συμμετέχει στο οικόπεδο της 
οικοδομής κατά ποοοστό 6,58% με το αντίστοιχο δικαί¬ 
ωμα στάθμευσης του Β' υπογείου γκαράζ. 

ε, - Το εν τέταρτον (25%) εξ αδιαιρέτου του εις τον ημιό- 
ροφον κειμένου καφενείου της πολυκατοικίας, συνολικού 
εμβαδού τ.μ. δεκατριών και 0,32 (13,32) με συμμετοχή 
επί του οικοπέδου ενός και 0,80 επί τοις εκατόν (1,80%). 

στ - Το ήμισυ (50%) εξ αδιαιρέτου του ακαλύπτου δώ¬ 
ματος της πολυκατοικίας, εκτός από το χώρο του μηχανο- 
στάσιου και του κλιμακοστάσιου οι οποίοι είναι κοινόχρη¬ 
στοι χώροι της πολυκατοικίας, με το δικαίωμα του υψούν 
επί του δώματος το οποίο είναι ελεύθερον κατασκευής 
(πλην των ανωτέρω κοινοχρήστων χώρων) και το δικαίωμα 
να εγκαθιστοϋν ικριώματα και επί τούτων να αναρτούν επι¬ 
γραφές και διαφημίσεις. Το άνω δικαίωμα κυριότητας επί 
του δώματος αντιστοιχεί εις αδιαίρετον ιδανικόν δικαίωμα 
επί του οικοπέδου εκ ποσοστού 3%. 

Β. Οι οριζόντιες ιδιοκτησίες, οι οποίες κείνται επί της οι¬ 
κοδομής Πύργου Συγγρού που βρίσκεται επί της Λεωφό¬ 
ρου Συγγρού 350. 

Επί ενός οικοπέδου ανήκοντος, κατά 40% εξ αδιαιρέ¬ 
του κατά πλήρη κυριότητα και κατά 20% κατ’ επικαρπίαν 
στην Υακίνθη Σγούρδα, κατά 40%, στον Κωνσταντίνο 
Σκάσση και κατά 20% εξ αδιαιρέτου κατά ψιλή κυριότητα 
στο σωματείο με την επωνυμία «ΕΛΛΗΝΙΚΟΣ ΕΡΥΘΡΟΣ 
ΣΤΑΥΡΟΣ», προελθόντος εκ της συνενώσεως δύο ομό¬ 
ρων οικοπέδων εκτάσεως 2.007,86 τ.μ. του πρώτου ανή¬ 
κοντος κατά πλήρη κυριότητα στην Υακίνθη Σγούρδα και 
τον Κωνσταντίνο Σκάσση και δη κατά το ήμισυ εξ αδιαιρέ- 

του στον καθένα, του δε δευτέρου εκτάοεως 513,78 τ.μ. 
ανήκοντος κατ, επικαρπία στην Υακινθη Σγούρδα και κατά 
ψιλή κυριότητα στον Ελληνικό Ερυθρό Σταυρό κειμένου 
στην Καλλιθέα Αττικής οτη θέση «Πηλός» εντός του εγκε¬ 
κριμένου σχεδίου και της περιφέρειας του Δήμου Καλλι¬ 
θέας στη διασταύρωση Λεωφόρου Συγγρού και οδού Αχιλ- 
λέως και επί Ανωνύμου Πλατείας συνολικής εκτάοεως 
2521 τ.μ. στο οποίο ανηγέρθη πολυώροφη οικοδομή και 
συνεστήθη οριζόντια ιδιοκτησία δυνάμει του αριθμού 
9595/10.10.1972 συμβολαίου του Συμβολαιογράφου 
Αθηνών Ματθαίου Ασημάκη Ασημακόπουλου, η οποία με- 
ταγράφηκε νόμιμα. Επί της οικόδομής αυτής μεταβιβά¬ 
στηκαν στο ίδρυμα κατά πλήρες δικαίωμα κυριότητας οι 
κάτωθι οριζόντιες ιδιοκτησίες: 

α - Η με στοιχεία 1-Β ανεξάρτητη διηρημένη οριζόντιος 
ιδιοκτησία του πρώτου ορόφου με επιφάνεια 273,29 τ.μ. 
και αναλογία συνιδισκτησίας εξ αδιαιρέτου επί του οικοπέ¬ 
δου 440/00 αποτελούμενη από τον κυρίως χώρο γρα¬ 
φείων και από συγκρότημα τουαλεττών. 

β- Η με στοιχεία ΙΙΙ-Α ανεξάρτητη διηρημένη οριζόντια 
ιδιοκτησία του τρίτου ορόφου με επιφάνεια 255,54 τ.μ. 
και αναλογία συνιδισκτησίας εξ αδιαιρέτου επί του οικοπέ¬ 
δου 30,50/00, η οποία αποτελείται από τον κυρίως χώρο 
γραφείων, αποθήκη και από συγκρότημα τουαλεττών. 

γ.- Η με στοιχεία ίΙΙ-Β ανεξάρτητη διηρημένη οριζόντιος 
ιδιοκτησία του τρίτου ορόφου με επιφάνεια 251,67 τ.μ. 
και αναλογία συνιδισκτησίας εξ αδιαιρέτου επί του οικοπέ¬ 
δου 30,50/00, η οποία αποτελείται από τον κυρίως χώρο 
γραφείων και από συγκρότημα τουαλεττών. 

Γ. Το σύνολο εξαορόφου οικοδομής αποτελούμενης 
από υπόγειο, ισόγειο κατάστημα με τον αντίστοιχο μεσό- 
φορο, πλήρεις πέντε ορόφους και δώμα, η οποία κεϊται 
επί της Λεωφόρου Συγγρού 120 και έχει ανεγερθεί επί οι¬ 
κοπέδου ιδιοκτησίας της διαθέτιδος Υακίνθης Σγούρδα 
συνολικής επιφάνειας τ.μ. 263,25 επί της Λεωφόρου Συγ- 
γρού, που έφερε αριθμόν 112, ήδη δε φέρει αριθμόν 120. 
Το υπόγειο της οικοδομής αυτής έχει επιφάνεια τ.μ. 
169,43, το ισόγειο τ.μ. 170, ο πρώτος μετά το ισόγειο 
όροφος τ.μ. 180,38, ο δεύτερος μετά το ισόγειο όροφος 
τ.μ. 182,47, το τρίτος μετά το ισόγειο όροφος τ.μ. 
182,47, ο τέταρτος μετά το ισόγειο όροφος τ.μ. 182,47,0 
πέμπτος μετά το ισόγειο όροφος τ.μ. 182,47 και ο έκτος 
μετά το ισόγειο όροφος τ.μ. 151,84. 

2.- Πόροι του ιδρύματος είναι: 

α.- Τα εισοδήματα από την εκμίσθωση και εκμετάλ¬ 
λευση των περιουσιακών του στοιχείων συμπεριλαμβανο¬ 
μένων και των μισθωμάτων από το χρόνο θανάτου της δια- 
θέτιδας μέχρι την έκδοση του παρόντος Π.Δ/τος. 

β.- Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ.- Οι χρηματικές παροχές ή επιχορηγήσεις, όπως και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1.- Το ίδρυμα διοικείται από τριμελές Διοικητικό Συμ¬ 
βούλιο που αποτελείται από τους: 

1) Μιχαήλ Στεφάνου Παπακωνσταντίνου, δικηγόρο, ως 
Πρόεδρο. 

2) Ιάκωβο Κωνσταντίνου Σκάσση, ιδιωτικό υπάλληλο. 

3) Άννα Γεωργίου Περδικάρη, δικηγόρο. 

Σε περίπτωση που για οποιοδήποτε νόμιμο λόγο παραι¬ 


τηθεί ένα από τα μέλη η κενή θέση θα συμπληρωθεί από 
τον Θεόδωρο Εμμ. Χαδιό. 

2 - Αν για οποοδήποτε λόγο αποχωρήσει ο ανωτέρω 
Πρόεδρος Μιχαήλ Παπακωνσταντίνου, τη θέση του Προέ¬ 
δρου καταλαμβάνει ο Ιάκωβος Σκάσσης. 

3.- Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Γραμματέα και τον Ταμία με εξαίρεση τον πρώτο και δεύ¬ 
τερο Πρόεδρο του Διοικητικού Συμβουλίου που έχουν ορι- 
σθεί με τη συστατική πράξη. 

4 - Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέοη συμπληρώνεται με απόφαση των υπο¬ 
λοίπων μελών, και σε περίπτωση διαφωνίας τους η κενή 
θέση συμπληρώνεται από έναν εφέτη προτεινόμενον από 
τον Πρόεδρο του Αρείου Πάγου, σύμφωνα με τις διατάξεις 
της συστατικής πράξης και του άρθρου 99 του Α.Ν. 2039/ 
39. 

5. - Σε περίπτωση που για οποιοδήποτε λόγο τα αποχω- 
ρούντα μέλη δεν έχουν ορίσει αντικαταστάτες ή έχει απο- 
μείνει ένα μέλος, το Διοικητικό Συμβούλιο συμπληρώνεται 
από Εφέτες που ορίζονται από τον Πρόεδρο του Αρείου 
Πάγου. 

6. - Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα οπότε το ζητήσει ο Πρόεδρος ή ένα 
από τα μέλη του, με γραπτή αίτηοή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

7. - Το Διοικητικό Συμβούλιο βρίσκεται οε απαρτία όταν 
τα παρόντα μέλη είναι περισσότερα από απόντα. Μεταξύ 
των παρόντων πρέπει υποχρεωτικά να είναι και ο Πρόε¬ 
δρος ή ο νόμιμος αναπληρωτής του. 

8. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία του συνόλου των μελών του. 

Σε περίπτωση που παρίστανται δύο μέλη οι αποφάσεις 
του θα πρέπει να είναι ομόφωνες. Σε περίπτωση διαφω¬ 
νίας η συνεδρίαση επαναλαμβάνεται οπότε απαιτείται να 
παρίστανται και τα τρία μέλη. 

9. - Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στις παρα¬ 
γράφους 4 ή 5 του παρόντος άρθρου. 

10. - Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

11. - Τα μέλη του Διοικητικού Συμβουλίου προσφέρουν 
τις υπηρεσίες τους και λαμβάνουν αμοιβή η οποία ανέρχε¬ 
ται μηνιαίως για μεν τον Πρόεδρο στο βασικό μισθό που 
λαμβάνει ο εκάστοτε Προϊστάμενος του Εφετείου Αθη¬ 
νών, στα δε μέλη το ήμιου του ποσού αυτού. 

Δικαιούνται επίσης οδοιπορικών ή άλλων εξόδων που 
δαπάνησαν για την εκτέλεση υπηρεσίας του ιδρύματος, 
εφόσον έγιναν έπειτα από ειδική εντολή του Διοικητικού 

Συμβουλίου και αποδεικύεται ότι πραγματοποιήθηκαν νό¬ 
μιμα. 

Άρθρο 5 

Αρμοδιότητες Διοικητικού Συμβουλίου 

1Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος Οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2.- Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/τος (ΦΕΚ Α' 552). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει γιο κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευρεργετών και δωρητών του ιδρύματος. 

δ) Φροντίζει να τελείται κάθε χρόνο μνημόσυνο εις 
μνήμη των αειμνήστων γονέων και αδελφών του διαθέτη. 

Άρθρο 6 

Αρμοδιότητες Προέδρου 

1.-0 Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 


2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμμστέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρϊνεται αιτιολογη¬ 
μένα απαραίτητο να βοηθείται από άλλο μέλος του Διοικη¬ 
τικού Συμβουλίου του ιδρύματος που ορίζεται ύστερα από 
απόφαση αυτού. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια νσ παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκληση κάθε χρόνο, τους ενδιαψερόμενσυς 
που δικαιούνται οικονομική ενίσχυση σύμφωνα με τη συ¬ 
στατική πράξη, να υποβάλουν σ’ αυτό, μέσα σε τακτή προ¬ 
θεσμία, σχετική αίτηση με τα απαραίτητα δικαιολογητικά 
που αναφέρονται στην παραπάνω προκήρυξη - πρό¬ 
σκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται, με αποδεικτικό έξω από τα γραφεία του 
ιδρύματος και να δημοσιεύεται τρεις φορές σε δύοημερή- 
σιες εφημερίδες μεγάλης κυκλοφορίας, σαράντα πέντε 

>4*51 τουλάχιστον πες πριν απο τη λήξη της παραπάνω 
προθεσμίας. 

2. Το Διοικητικό 7 ι.υβούλισ, μετά τη λήξη τηςπαραπάνω 
προθεσμίας, εξεταζε; τις αιτήσεις και τα λοιπά δικαιολο- 
γητικά που υποβλήθηκαν και με αιτιολογημένη απόφασή 
του, επιλέγει τα άτομα που θα ενισχυθούν οικονομικά για 
την ανακούφιση της ζωής τους 

Σε περίπτωση κατα την οποία ο αριθμός των υποψη¬ 
φίων, που πληρούν τις προϋποθέσεις της οικονομικής ενί¬ 
σχυσης είναι μεγαλύτερος από τον αριθμό των οικονομι¬ 
κών ενισχύσεων που πρόκειται να δοθούν, η επιλογή με¬ 
ταξύ αυτών γίνεται από το Διοικητικό Συμβούλιο του ιδρύ¬ 
ματος ύστερα από αιτιολογημένη απόφασή τους. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισσότερα 
στοιχεία αυτου, το Διοικητικό Συμβούλιο του ιδρύματος 
καλεί τους ενδιαφερομένους, με έγγραφη πρόσκλησή 
του, πριν αποφασίσει σχετικά για την επιλογή των δικαιού¬ 
χων, να συμπληρώσουν τις ατέλειες αυτές, μέσα σε πέντε 
(5) ημέρες από την επίδοση με σχετική απόδειξη της πα¬ 
ραπάνω πρόσκλησης. 

3. Η απόφαση επιλογής των δικαιούχων τοιχοκολείται, 
την ίδια ή την επόμενη ημέρα, έξω από τα γραφεία του 
ιδρύματος με αποδεικτικό που θα υπογράφεται από το 
Γραμματέα ή άλλο εξουσιοδοτημένο υπάλληλο του ιδρύ¬ 
ματος. Επίσης γνωστοποιείται δι’ επιστολής και προς τους 
δικαιούχους. 

4. Μετά την παρέλευση δεκαήμερης προθεσμίας από 
την κοινοποίηση της απόφασης δίδεται εντολή στην Τρά¬ 
πεζα ή το πιστωτικό ίδρυμα που βρίσκονται οι καταθέσεις 
του ιδρύματος να καταβάλει τα ποσά της οικονομικής ενί¬ 
σχυσης απ' ευθείας στους δικαιούχους κατόπιν εγγράφου 
εντολής πληρωμής του Προέδρου του Διοικητικού Συμ¬ 
βουλίου του ιδρύματος επ' ονόματι του δικαιούχου ή να 
εκδόσει ισόποσες προς τα βοηθήματα τραπεζικές επιτα¬ 
γές από τον λογαριασμό του ιδρύματος εις διαταγήν αυ¬ 
τών. 

5. Ο αριθμός των οικονομικών ενισχύσεων που θα δο¬ 
θούν και το ποσό της καθεμίας, καθορίζεται με απόφαση 
του Διοικητικού Συμβουλίου του ιδρύματος, ανάλογα με το 
ύψος των ετησίων εσόδων αυτού και τις οικονομικές συν¬ 
θήκες που επικρατούν. 

6. Το Διοικητικά Συμβούλιο δύναται να ζητεί οποιαδή¬ 
ποτε πληροφορία αναγκαία για την εκτέλεση των σκοπών 
του ιδρύματος από τη Διεύθυνση Ηλικιωμένων Ατόμων και 
ατόμων με ειδικές ανάγκες του Υπουργείου Υγείας & Πρό¬ 
νοιας ή από οποιαδήποτε άλλη αρχή. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδο αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποίο μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 


του Α.Ν. 2039/1939 και του από 20.12.1939 σχετικού Δ/ 
τος (ΦΕΚ Α 552). 

Άρθρο 11 
Βιβλία και στοιχεία 

1. Το ίδρυμα τητεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ελληνικό Δη¬ 
μόσιο, για την εκτέλεση των ίδιων σκοπών. 

Στους Υφυπουργούς Οικονομικών και Υγείας και Πρό¬ 
νοιας αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 29 Ιανουάριου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΘΕΟΔΩΡΟΣ ΚΟΤΣΩΝ ΗΣ 

ΥΠΟΥΡΓΙΚΕΣ Α ΠΟΒΑΣΕΙΣ & ΕΓΚΡΙΣΕΙΣ 

Αρι θ. Φ1 /25/ΑΣ 31 (2) 

Σύσταση Επιτροπής Νομοθετικής Πρωτοβουλίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 61 παρ. 6 του Ν. 419/76 «Περί Οργανισμού 
του Υπουργείου Εξωτερικών» (ΦΕΚ 221, τ.Α'). 

2. Τις διατάξεις της Υ728α απόφασης του Πρωθυπουρ¬ 
γού Κωνσταντίνου Σημίτη «Καθορισμός αρμοδιοτήτων του 
Αναπληρωτή Υπουργού Εξωτερικών Γεωργίου Παπαν- 

δρέου (ΦΕΚ 955, τ.Β/17.10.96). 

3. Την υπηρεσιακή ανάγκη. 

4. Το γεγονός ότι από τις διατάξεις αυτής της απόφασης 
δεν προκαλείτσι δαπάνη σε βάρος του κρατικού προϋπο¬ 
λογισμού, εφόσον η τυχόν αποζημίωση των μελών της 
Επιτροπής θα καθοριστεί σύμφωνα με το άρθρο 61 παρ. 6 
του Ν. 419/76 με νεώτερη απόφαση των Υπουργών Εξω¬ 
τερικών και Οικονομικών, αποφασίζουμε: 

Την σύσταση Επιτροπής Νομοθετικής πρωτοβουλίας, 
αποτελούμενη από τους εξής: 

1. Σπυρίδωνα Φλογαίτη, Καθηγητή Δημοσίου Δικαίου 
της Νομικής Σχολής του Πανεπιστημίου Αθηνών. 

2. Εμμανουήλ Ρούκουνα, Καθηγητή Διεθνούς Δικαίου 
της Νομικής Σχολής του Πανεπιστημίου Αθηνών. 

3. Νικόλαο Σκανδάμη, Καθηγητή Ευρωπαϊκού Δικαίου 
της Νομικής Σχολής του Πανεπιστημίου Αθηνών. 

4. Ιωάννη Δρόαο, Αναπληρωτή Καθηγητή Δημοσίου Δι¬ 
καίου της Νομικής Σχολής του Πανεπιστημίου Αθηνών. 

5. Παναγιώτη Λαζαράτο, Επίκουρο Καθηγητή Δημοσίου 
Δικαίου της Νομικής Σχολής του Πανεπιστημίου Αθη¬ 
νών. 

6. Ελένη Κουτσιμπού, Νομικό Σύμβουλο του Οικονομι¬ 
κού Πανεπιστημίου Αθηνών. 

7. Ηλία θεοδωράτο, Νομικό. 

Η Επιτροπή λειτουργεί κατά τρόπο αυτόνομο και αυτο¬ 
τελή. Η εκλογή του Προέδρου της και η διατύπωση των 
κανόνων εσωτερικής λειτουργίας της γίνεται από τα μέλη 
του Συμβουλίου. 

Έργο της Επιτροπής είναι η προετοιμασία των σχεδίων 
νόμων που προωθεί στη Βουλή ο Αναπληρωτής Υπουργός 
Εξωτερικών. 

Οι υπηρεσίες του Υπουργείου Εξωτερικών υποχρεού- 
νται να παρέχουν στην Επιτροπή ενημέρωση ή πληροφο¬ 
ρίες που τους ζητούνται. 

Η Επιτροπή έχει την ευχέρεια να συνεργάζεται με επι¬ 
στήμονες στα πλαίσια του έργου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 1997 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 
-)- 

Αριθ. ΕΣ: 1799 (3) 

Τροποποίηση της συστατικής πράξης του δημοτικού νομι¬ 
κού προσώπου με την επωνυμία «Σχολική Επιτροπή Γυ- 

μνασίου - Λυκείου» σε «Σχολική Επιτροπή 1ου Γυμνα¬ 
σίου» του δήμου Πυλαίας του Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/27.8.1990). 

3. Τη διάταξη του άρθρου 14 του Ν. 2399/1966 (ΦΕΚ 
90Α ) με την οποία καταργείται η θέση του Περιφ. Δ/ντή 
και την αριθ. πρωτ. 943/1996 απόφαση του Γεν. Γραμμ. 
Περιφέρειας Κεντρικής Μακεδονίας με την οποία ορίζεται 
ο αναπληρωτής αυτού. 

4. Την αριθ. 5336/5.3.1991 (ΦΕΚ 243/Β/22.4.1991) 
απόφασή μας που αφορά τη σύσταση ίδιου νομικού προ¬ 
σώπου στο δήμο Πυλαίας με την επωνυμία «Σχολική Επι¬ 


τροπή Γυμνασίου - Λυκείου». 

5. Την αριθ. 251/1996 απόφαση του Δημοτικού Συμ¬ 
βουλίου Πυλαίας που αφορά την τροποποίηση του παρα¬ 
πάνω νομικού προσώπου, αποφασίζουμε: 

1. Τροποποιούμε την αριθ. 5336/5.3.1991 (ΦΕΚ 243/ 
Β/22.4.1991) απόφασή μας που αφορά τη σύσταση ίδιου 
νομικού προσώπου στο δήμο Πυλαίας με την επωνυμία 
«Σχολική Επιτροπή Γυμνασίου - Λυκείου» η οποία μετονο¬ 
μάζεται σε «Σχολική Επιτροπή 1 ου Γ υμνασίου» λόγω μετα- 
ατέγασης του Λυκείου σε νέο σχολικό κτίριο. 

2. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

3. Κατά τα λοιπά ισχύει η αριθ. 5336/5.3.1991 (ΦΕΚ 
243/Β/22.4.1991) απόφασή μας. 

4. Από τις διατάξεις της απόφασης αυτής προκαλε'ιται 
δαπάνη σε βάρος του προϋπολογισμού του δήμου Πυ¬ 
λαίας για το τρέχον οικονομικό έτος και για τα επόμενα οι¬ 
κονομικά έτη, που αντιστοιχεί σε ποσοστό της συνολικής 
πίστωσης ύψους περίπου 60.000.000 δρχ. του Κ.Α. 
05.131 του προϋπολογισμού έτους 1997 με τίτλο «Επιχο¬ 
ρηγήσεις Σχολείων». Η σχετική πίστωση προσαρμόζεται 
αναλόγως στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Ιανουάριου 1997 

Με εντολή Γ εν. Γ ραμματέα 
Περιφέρειας Κεντρ. Μακεδονίας 
Ο Διευθυντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

- ♦- 

Αριθ. Εσ. 1798 (4) 

Σύσταση δημοτικού νομικού προσώπου με την επωνυμία 

«Σχολική Επιτροπή 1ου Λυκείου» στο δήμο Πυλαίας 

του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/1990). 

3. Τη διάταξη του άρθρου 14 του Ν. 2399/1996 (ΦΕΚ 
90ΑΊ με την οποία καταργείται η θέση του Περιφ. Δ/ντή 
και την αριθ. πρωτ. 943/1996 απόφαση του Γεν. Γραμμ. 
Περιφέρειας Κεντρικής Μακεδονίας με την οποία ορίζεται 
ο αναπληρωτής αυτού. 

4. Την αριθ. 252/1996 απόφαση του δημοτικού συμ¬ 
βουλίου Πυλαίας που αφορά τη σύσταση του παραπάνω 
νομικού προσώπου, αποφασίζουμε: 

1. Συστήνουμε δημοτικό νομικό πρόσωπο με την επω¬ 
νυμία «Σχολική Επιτροπή Λυκείου» στο δήμο Πυλαίας του 
Νομού μας. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 

των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης, για τον εφο¬ 
διασμό από τον Οργανισμό Σχολικών Κτιρίων, των σχο¬ 
λείων με έπιπλα και εξοπλιστικά είδη από το Υπουργείο 
Εθνικής Παιδείας και θρησκευμάτων με βιβλία για τις σχο¬ 
λικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από διοικητικό συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Δημοτικού και Κοινοτικού Κώδικα και της παρ. 8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του δήμου Πυλαίας, 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του διοικητι¬ 
κού συμβουλίου και όταν αυτός κωλύεται από τον αντιπρό¬ 
εδρο. 

6. Κάλυψη δαπάνής: Από τις διατάξεις της απόφασης 
αυτής προκαλείται δαπάνη σε βάρος του προϋπολογισμού 
του δήμου Πυλαίας, το ακριβές ποσό της οποίας αντιστοι¬ 
χεί σε μέρος της συνολικής πίστωσης ύψους περίπου 
60.000.000 δρχ. του Κ.Α. 05.131 του προϋπολογισμού 
έτους 1997 με τίτλο «Επιχορηγήσεις Σχολείων». Η σχετική 
πίστωση προσαρμόζεται αναλόγως στα επόμενα οικονο¬ 
μικά έτη. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 22 Ιανουάριου 1997 

Με εντολή Γ εν. Γ ραμματέα 
Περιφέρειας Κεντρ. Μακεδονίας 
Ο Διευθυντής Δασών 
ΣΤΥΛΙΑΝΟΣ ΠΑΠΑΔΟΠΟΥΛΟΣ 

- » - 

Αριθ. 23554/96 <δις> (5) 

Χορήγηση άδειας κυκλοφορίας φαρμακευτικού 
ιδιοσκευάσματος ΤΑΧΟΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με τις 23554/96/17.1.97 αποφάσεις του ΕΟΦ χορη¬ 


γήθηκε, βάσει των διατάξεων του αρθρ, 3 της παρ 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΤΑΧΟΙ_. 

Μορφές: Ενέσιμο διάλυμα για έγχυση (συμπύκνωμα) 
100ΜΘ/17ΜΕ VIΑ1_ 

Δικαιούχου: ΒΒΙ3Τ0Ε ΜΥΕΒ5 δΟΘΙΒΒ Οο ϋ5Α 
Υπεύθυνου κυκλοφορίας: ΒΒΙδΤΟΕ ΜΥΕΗ3 δΟΘΙΒΒ 
ΑΕΒΕ 

Αθήνα, 17 Ιανουάριου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 28789/96 (δις) (6) 

Χορήγηση άδειας κυκλοφορίας φαρμακευτικού 
ιδιοσκευάσματος νΕΧΟΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 28789/96/17.1.97 αποφάσεις του ΕΟΦ χορη¬ 
γήθηκε, βάσει των διατάξεων του αρθρ. 3 της παρ. 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα νΕΧΟί. 
Μορφές: Κολλύριο Εναιώρημα 1% 

Δικαιούχου: ΑΕΟΟΝ ΡΗΑΒΜΑ0ΕΙ)ΤΙ0ΑΙ_3 Ι_Τϋ ΕΛΒΕ¬ 
ΤΙΑ 

Υπεύθυνου κυκλοφορίας: ΑΛΚΟΝ ΛΑΜΠΟΡΑΤΟΡΙΣ 
ΕΛΛΑΣ ΑΕΒΕ 

Αθήνα, 17 Ιανουάριου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

- 4 - 

Αριθ. 15528/95 (δις) (7) 

Χορήγηση άδειας κυκλοφορίας φαρμακευτικού 
ιδιοσκευάσματος ΟΕΡΟΡΒΙΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις 15528/95/5.12.96 αποφάσεις του ΕΟΦ χορη¬ 
γήθηκε, βάσει των διατάξεων του αρθρ. 3 της παρ. 1 της 
Κοινής Υπουργικής Απόφασης Α6/9392/91, άδεια κυ¬ 
κλοφορίας στο φαρμακευτικό ιδιοσκεύασμα ΟΕΡΟΡ- 
ΒΙΜ. 

Μορφές: Ενέσιμο ξηρό 750ΜΘ/νΐΑΙ_ 

Δικαιούχου: Ε53ΕΤΙ ΡΑΒΜΑΟΕυΤΙΟΙ 3ΡΑ ΙΤΑΕΥ 
Υπεύθυνου κυκλοφορίας: Ο.Β.Ο. ΕΠΕ 

Αθήνα, 5 Δεκεμβρίου 1996 

Ο Πρόεδρος 
ΓΕΡ. ΚΑΒΒΑΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙ.ΕΧ 223211 ΥΡΕΤ<3Β* ρ ΔΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531122637 

Δημοκρατίας 1 Τ.Κ. 691 00 26522 

. "" ’-'- ' ----------- 1 

- Μέχρι 8 σελίδες 150 δρχ. 

ΤΙΜΗ ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνω προσαύξηση 100 δρχ ανα 6σε-·.Τ-:· ν αεοαυς αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 5ρχ. 

Β' {Υπουργικές αποφάσεις κ.τλ.) 

50.000 

2.500 » 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 » 

Δ' (Απαλλοτριώσεις, πολεοδομία κτλ.) 

50.000 

2.500 » 

Αναπτυξιακών Πράξεων (Τ.Α.Π.Σ.) 

25.000 

1.250 » 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 ■> 

Παράρτημα (Πίνακεςεπιτυχόντων διαγωνισμών) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 » 

Ανωτάτου Ειδικού Δικαστηρίου (Α.Ε.Δ.) 

3.000 

150 ·> 

Ανωνύμων Εταιρειών & Ε.Π.Ε. 

250.000 

12.500 - 

Προκηρύξεων Α.Σ.Ε.Π. 

10.000 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 » 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογοαφείου. 

' Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείαυ 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία, 

1 Οι συνδρομητές του εξωτερικού μπορούν να στέλνουντο ποσότουΤΑΠΕΤ μαζί με το ποσό της συνδρομής 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά- 


Οι υπηρεσίες κοινού λειτουργούν καθημερινά από Οδ,ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























